section_heading: Životopis
paragraph_text: Druga velika nevolja s kojim se morao nositi bila je reformacija, koja je predstavljala politički i vjerski problem. Dobar dio stanovništva po austrijskim zemljama naginjao je prema protestantizmu, koji je bio za vlast pravno gledano siva zona. Katolici su bili skloniji podržati centraliziranu monarhiju, a protestanti skloniji decentralizaciji i tražili da se odluke donose uz suglasnost svih staleža.